Държавен вестник, бр. 69, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  69
20.3.2. Необходими допълнителни предпазни 
мерки:
20.3.2.1. Пациентът се настанява в единична 
стая или в стая с пациент със същата инфекция 
(кохортна изолация), като се взема предвид 
епидемиологичната характеристика на забо­
ляването и особеностите на групата пациенти.
20.3.2.2.Преди влизане в стаята на пациента 
се слагат чисти, нестерилни ръкавици. 
20.3.2.3. При влизане в болничната стая се 
облича изолационна престилка, ако се налага 
пряк контакт с пациента, повърхности или 
други предмети в помещението. 
20.3.2.4. Ограничава се движението и транс­
портирането на пациента извън стаята. Когато 
се налага преместване, се вземат предпазни 
мерки за намаляване до минимум на риска от 
разпространение на инфекцията (раздел XX).
20.3.2.5. Извършва се подходящо почистване 
и дезинфекция на повърхности и предмети в 
стаята.
20.4. Предпазни мерки при инфекции, пре­
давани по въздушно-капков път. 
20.4.1. Инфекциите, предавани по въздуш­
но-капков път, са резултат от контакт на ли­
гавиците на носа и устата или конюнктивата 
на възприемчив към инфекцията индивид с 
капковия аерозол (с по-едрите частици > 5 µm), 
който съдържа причинителите и се отделя от 
инфектирания пациент при кашляне, кихане, 
говорене или при манипулации като трахеална 
аспирация и се предава ефективно на разстояние 
до 1 – 2 метра от пациента. Болести, предавани 
по въздушно-капков път, са: менингококова 
инфекция, пневмококова пневмония, паротит, 
пертусис, рубеола, грип и др. (табл. 6).
20.4.2. Необходими допълнителни предпазни 
мерки:
20.4.2.1. Пациентът се настанява в единична 
стая или в стая с пациент със същата инфекция 
(кохортна изолация).
20.4.2.2. Персоналът ползва маска при грижи, 
които се полагат на разстояние, по-малко от 
рисковото (до 1 – 2 метра от пациента).
20.4.2.3. Пациентът носи хирургична маска 
при транспортиране.
20.4.2.4. Няма специални изисквания към 
вентилацията на стаята, съблюдават се общите 
изисквания, посочени в раздел XXIV.
20.4.2.5. Извършва се целева дезинфекция 
на повърхности при устойчиви микроогранизми 
(напр. C.diphtheriae, S. Aureus).
20.5. Предпазни мерки при инфекции, пре­
давани по аерогенен път.
20.5.1. С тези предпазни мерки се цели 
намаляване на риска от инфекции, предавани 
по аерогенен път, чрез капкови ядра, които 
представляват остатъчно вещество от отделяните 
от болния капчици, изпаряващи се до частици 
с размер от 1 до 5 µm и задържащи се във 
въздуха за неопределен период от време. Боле­
сти, които се предават по този път, са активни 
форми на белодробна туберкулоза, варицела, 
белодробна чума и др. (табл. 6).
20.5.2. Необходими допълнителни предпазни 
мерки:
20.5.2.1. Пациентът се настанява в индиви­
дуален бокс с подходяща вентилация съгласно 
изискванията на т. 2.8 и таблици 14, 15 и 16 от 
раздел XXIV: при затворена врата отвеждащите 
вентилационни въздуховоди са отдалечени от 
въвеждащите (въздухът се отвежда далеч от 
входове на сградата и места, където е обичайно 
преминаването и събирането на повече хора).
20.5.2.2. Персоналът носи високоефективни 
маски, респираторен тип по т. 9.2.2 и 9.2.3. 
20.5.2.3. Пациентът не напуска стаята или 
неговото движение и преместване от стаята се 
ограничава до минимум.
20.5.2.4. При преместване пациентът носи 
хирургична маска. 
20.5.2.5. Извършва се целева дезинфекция на 
повърхности и предмети, с които пациентът е 
в чест контакт (при устойчиви микроорганиз­
ми, напр. М. tuberculosis), а при преместване 
и изписване – щателна крайна дезинфекция.
20.6. Абсолютна (стриктна) изолация (при 
хеморагична треска, метицилин-резистентен 
S. aureus, SARS и др.). 
20.6.1. Такъв тип изолация се изисква, когато 
съществува риск от инфекция, предизвикана от 
силно патогенен или друг необичаен инфекци­
озен агент, с възможни различни пътища на 
предаване. 
20.6.2. Необходими допълнителни предпазни 
мерки:
а) изолатор или инфекциозно отделение;
б) високоефективни маски, респираторен 
тип по т. 9.2.3, ръкавици, престилки, шапка, 
защита за очите за всички, влизащи в стаята;
в) хигиена на ръцете при влизане и излизане 
от стаята;
г) дезинфекция на медицинските инструменти 
до леглото на болния;
д) изгаряне в инсинератор на екскретите, 
телесни течности, назофарингеални секрети;
е) дезинфекция на бельото;
ж) ограничаване на посетители/придружа­
ващи лица и влизането на персонала;
з) крайна дезинфекция; 
и) използване на оборудване за еднократна 
употреба;
й) осигурена безопасност при транспорт и 
изследване на проби от пациента. 
21. Профилактика на основните групи ВБИ
21.1. Инфекции на пикочните пътища
21.1.1. Tрансуретралната катетеризация и 
ендоскопските урологични манипулации са 
свързани с най-голям риск от инфекции на 
пикочните пътища.
21.1.2. За намаляване риска от инфекция 
се препоръчва: 
а) строга индикация за катетеризация;